Bendras pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 147/2003 dėl tam tikrų ribojančių priemonių Somaliui /* JOIN/2012/05 final - 2012/0058 (NLE) */





AIŠKINAMASIS MEMORANDUMAS (1) Tarybos reglamentu (EB) Nr. 147/2003 dėl tam tikrų ribojančių priemonių Somaliui[1] nustatytas visuotinis draudimas bet kokiam asmeniui, subjektui arba įstaigai Somalyje teikti su karine veikla susijusias technines žinias, paramą, rengti mokymus, teikti finansavimą ir finansinę paramą. (2) 2012 m. vasario 22 d. Jungtinių Tautų Saugumo Taryba priėmė Rezoliuciją 2036 (2012), kurios 22 pastraipoje ragina šalis imtis priemonių, kad būtų užkirstas kelias tiesioginiam arba netiesioginiam anglių importui iš Somalio. (3) Taryba pasiekė politinį susitarimą priimti naują Tarybos sprendimą, kuriuo iš dalies keičiamas Sprendimas 2010/231/BUSP, siekiant uždrausti tiesiogiai arba netiesiogiai importuoti anglis iš Somalio į Sąjungą. (4) Ta priemonė patenka į Sutarties dėl Europos Sąjungos veikimo taikymo sritį, todėl jai įgyvendinti būtina imtis reguliavimo veiksmų Sąjungos lygmeniu, siekiant visų pirma užtikrinti, kad ekonominės veiklos vykdytojai visose valstybėse narėse ją taikytų vienodai. (5) Todėl Tarybos reglamentas (EB) Nr. 147/2003 turėtų būti atitinkamai iš dalies pakeistas. 2012/0058 (NLE) Bendras pasiūlymas TARYBOS REGLAMENTAS kuriuo iš dalies keičiamas Reglamentas (EB) Nr. 147/2003 dėl tam tikrų ribojančių priemonių Somaliui EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 215 straipsnio 1 dalį, atsižvelgdama į 2010 m. balandžio 26 d. Tarybos sprendimą 2010/231/BUSP dėl ribojamųjų priemonių Somaliui[2], atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą, kadangi: (1) 2003 m. sausio 27 d. Tarybos reglamentu (EB) Nr. 147/2003 dėl tam tikrų ribojančių priemonių Somaliui[3] nustatytas visuotinis draudimas bet kokiam asmeniui, subjektui arba įstaigai Somalyje teikti su karine veikla susijusias technines žinias, paramą, rengti mokymus, teikti finansavimą ir finansinę paramą; (2) 2012 m. vasario 22 d. Jungtinių Tautų Saugumo Taryba priėmė Rezoliuciją 2036 (2012), kurios 22 pastraipoje ragina visas JT valstybes nares imtis būtinų priemonių, kad būtų užkirstas kelias tiesioginiam arba netiesioginiam anglių importui iš Somalio; (3) 2010 m. kovo … d. Taryba priėmė Tarybos sprendimą 2012/.../BUSP, kuriuo iš dalies keičiamas Sprendimas 2010/231/BUSP, siekiant uždrausti tiesiogiai arba netiesiogiai importuoti anglis iš Somalio į Sąjungą; (4) ta priemonė patenka į Sutarties dėl Europos Sąjungos veikimo taikymo sritį, todėl jai įgyvendinti būtina imtis reguliavimo veiksmų Sąjungos lygmeniu, siekiant visų pirma užtikrinti, kad ekonominės veiklos vykdytojai visose valstybėse narėse ją taikytų vienodai; (5) todėl Tarybos reglamentas (EB) Nr. 147/2003 turėtų būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 147/2003 iš dalies keičiamas taip: (1) Įterpiamas 3b straipsnis: „3b straipsnis 1. Draudžiama: (a) į Sąjungą importuoti anglis, jeigu i) jų kilmės šalis – Somalis arba ii) jos eksportuotos iš Somalio; (b) pirkti anglis, kurios yra Somalio teritorijoje arba kurių kilmės šalis – Somalis; (c) gabenti anglis, jei jų kilmės šalis – Somalis arba jei jos iš Somalio eksportuojamos į kitą šalį, ir (d) teikti tiesioginę arba netiesioginę finansavimo ar finansinę pagalbą, taip pat draudimo ir perdraudimo paslaugas, susijusias su a, b ir c punktuose nurodytomis prekėmis. 2. Šiame straipsnyje „anglys“ – II priede išvardyti produktai. 3. 1 dalyje nurodytas draudimas netaikomas anglims, kurios iš Somalio eksportuotos, Somalyje pirktos arba iš jo išgabentos iki 2012 m. vasario 22 d.“ (2) 2a straipsnyje, 6a straipsnyje ir 7a straipsnio 1 dalyje nuorodos į priedą pakeičiamos nuorodomis į I priedą. (3) Šio reglamento priedas pervadinamas I priedu ir jo tekstas pakeičiamas šio reglamento I priede pateiktu tekstu. (4) Šio reglamento II priede pateiktas tekstas pridedamas kaip II priedas. 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas I PRIEDAS „I priedas Interneto svetainės, kuriose pateikiama informacija apie kompetentingas institucijas ir adresas, kuriuo pranešimai siunčiami Europos Komisijai BELGIJA http://www.diplomatie.be/eusanctions BULGARIJA http://www.mfa.government.bg ČEKIJA http://www.mfcr.cz/mezinarodnisankce DANIJA http://um.dk/da/politik-og-diplomati/retsorden/sanktioner/ VOKIETIJA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html ESTIJA http://www.vm.ee/est/kat_622/ AIRIJA http://www.dfa.ie/home/index.aspx?id=28519 GRAIKIJA http://www1.mfa.gr/en/foreign-policy/global-issues/international-sanctions.html ISPANIJA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx PRANCŪZIJA http://www.diplomatie.gouv.fr/autorites-sanctions/ ITALIJA http://www.esteri.it/UE/deroghe.html KIPRAS http://www.mfa.gov.cy/sanctions LATVIJA http://www.mfa.gov.lv/en/security/4539 LIETUVA http://www.urm.lt/sanctions LIUKSEMBURGAS http://www.mae.lu/sanctions VENGRIJA http://www.kormany.hu/download/5/35/50000/ENSZBT-ET-szankcios-tajekoztato.pdf MALTA http://www.doi.gov.mt/EN/bodies/boards/sanctions_monitoring.asp NYDERLANDAI http://www.minbuza.nl/sancties AUSTRIJA http://www.bmeia.gv.at/view.php3?f_id=12750&LNG=en&version= LENKIJA http://www.msz.gov.pl PORTUGALIJA http://www.min-nestrangeiros.pt RUMUNIJA http://www.mae.ro/index.php?unde=doc&id=32311&idlnk=1&cat=3 SLOVĖNIJA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKIJA http://www.foreign.gov.sk SUOMIJA http://formin.finland.fi/kvyhteistyo/pakotteet ŠVEDIJA http://www.ud.se/sanktioner JUNGTINĖ KARALYSTĖ www.fco.gov.uk/competentauthorities Adresas, kuriuo pranešimai siunčiami Europos Komisijai European Commission Service for Foreign Policy Instruments (FPI) Office EEAS 02/309 B-1049 Bruxelles/Brussel (Belgium) E. paštas relex-sanctions@ec.europa.eu“ II PRIEDAS „II priedas Produktai, kuriuos apima žodžio „anglys“ reikšmė SS kodas Aprašas 4402 Medžio anglys (įskaitant kevalų arba riešutų anglis), aglomeruotos arba neaglomeruotos“ [1] OL L 24, 2003 1 29, p. 2. [2] OL L 105, 2010 4 27, p. 17. [3] OL L 24, 2003 1 29, p. 2.